Okawix:Okawix-doc.item8/ia

Como cercar intra un corpus (le campo Recerca e le button Lancear le recerca ): Okawix permitte cercar intra le corpus active le articulos relevante a un consulta de tu preferentia. Iste functionalitate es fornite per le motor de recerca semantic Wikiwix (disveloppate, como Okawix, per le compania Linterweb ).

Es simple facer un recerca: entra tu consulta in le campo de recerca. Durante que tu lo entra, le functionalitate de autocompletion te da suggestiones de consultas relevante a lo que tu ha entrate usque ora e al corpus actualmente active. (Le functionalitate de autocompletion es activate solmente post le entrata de al minus quatro litteras in le campo de recerca; nota que le simple facto que un parola non appare in le lista de suggestiones non implica que le parola non occurre in le corpus, ni que nulle articulo del corpus corresponde a tu consulta.)

Post haber entrate tu consulta, face un del sequente cosas pro completar le recerca:

- clicca super un del terminos suggerite.

- selige un del terminos suggerite con le claves de sagitta in alto o in basso, e preme Enter.

- entra un parola in le campo Recerca e preme Enter.

- entra un parola in le campo Recerca e clicca super le button Lancear le recerca.

Le prime vinti-cinque resultatos de recerca es presentate in le quadro plicabile al sinistra, assortite per relevantia a tu consulta. Le nomines del articulos trovate per le motor de recerca es scribite super barras rectangular colorate con longitudes proportional al relevantia del articulos a tu consulta.

Nota 1 : le facto que un articulo appare inter le resultatos relevante a un consulta non implica que le articulo contine tote le parolas de iste consulta; le relevantia de un articulo es evalutate per le motor de recerca Wikiwix con le adjuta de complexe algorithmos cuje detalios es infortunatemente ultra le campo de application de iste documentation.

Nota 2 : Wikiwix es optimisate pro consultas ponite in linguage natural (tamben appellate ordinari). Isto vole dicer, in vice de entrar in le campo de recerca solmente parolas-clave, lo que tu expecta de producer le melior resultatos de recerca, o in altere parolas, in vice de adaptar tu consulta al motor de recerca, como tu lo facerea con le majoritate del motores de recerca, tu pote con Wikiwix poner tu question como tu lo facerea si tu parlava con un persona human. Per exemplo, assume que tu vole cognoscer le altitude del turre de Eiffel. Con Wikiwix, tu pote poner le question assi: "Que es le altitude del turre de Eiffel?". Wikiwix alora tentara "comprender" le significato de tu consulta e retornar te le resultatos de recerca le plus relevante a iste question. Nos debe totevia clarificar que Wikiwix non attinge ancora le grado de intelligentia de un ver esser human quanto al comprension de questiones; meliorationes essera portate con le publication de nove versiones de Okawix e Wikiwix.